b'\n_START_ARTICLE_\nEdo Bregar\n_START_SECTION_\n\xc5\xbdivljenje in delo\n_START_PARAGRAPH_\nBregar se je po kon\xc4\x8dani srednji tehni\xc5\xa1ki \xc5\xa1oli v Ljubljani najprej zaposlil v papirnici Rade\xc4\x8de, kasneja pa v tovarni celuloze v Gori\xc4\x8danah. Poleti 1941 se pridru\xc5\xbeil narodnoosvobodilni boj in v avgustu 1942 od\xc5\xa1el v partizane. V Poljanskem bataljonu je bil med pobudniki za ustanovitev partizanske tehnike, ki se je kasneje razvila v tehniko Pokrajinskega komiteja Komunisti\xc4\x8dne partije Slovenije za Gorenjsko. Leta 1943 je postal \xc4\x8dlan komunisti\xc4\x8dne partije. Kot vodja tehnike je imel zasluge za ustanovitev in razvoj partizanskih tiskarn na desnem bregu Save na Gorenjskem. Marca 1944 je organiziral tiskarno Julija, junija Trilof, avgusta Donas; za zadnji dve je zasnoval in postavil tiskarske stroje. Po koncu druge svetovne vojne je opravljal vrsto nalog na dru\xc5\xbebenopoliti\xc4\x8dnem in gospodarskem podro\xc4\x8dju. Med drugim je bil direktor tovarn Donit v Medvodah in Bakelit (kasneje Fenolit) v Borovnici pri tem se je odlikoval z uvajanjem novih delovnih postopkov in inovacij.'